જેરામભાઇ પટેલના આ નિવેદન સામે એસજીપીના નેતા લાલજી પટેલે પ્રતિક્રિયા આપતા જણાવ્યું હતું કે ગુજરાતની શાંતિ ડહોળાય એવા કોઇ કાર્યક્રમો અમે નથી કરવાના. લાલજી પટેલે વધુમાં જણાવ્યું હતું કે અમારો મુખ્ય મુદ્દો અનામતનો છે. સરકારનું કહેવું છે કે આ પેચીદો મુદ્દો છે પણ અમારા ઘણા લોકોનું કહેવું છે કે અન્ય રીતે પણ અનામત મળી શકે તેમ છે પણ સરકાર અમારુ સાંભળવા જ નથી માગતા. લાલજી પટેલે એવી ચીમકી આપી હતી કે 10 દિવસમાં મુદ્દા નહીં ઉકેલાય તો સરકારે ર019 ની ચૂંટણીમાં પરીણામો ભોગવવા તૈયાર રહેવું પડશે. અમે નથી ઇચ્છતા ગુજરાતની શાંતિ ડહોળાય. વડીલોએ કોઇપણ ઘોષણા કરી છે તેની નોંધ લેવાઇ છે. વિચારો દરેકના અલગ હોઇ શકે પણ દરેકની મંઝીલ એક અનામત છે તેમ લાલજી પટેલે જણાવ્યું હતું.